**«ՎԱՐԴԱՆԱՆՔ» ԿՐԹԱՀԱՄԱԼԻՐ**

**Հետազոտական աշխատանք**

**<Հասարակագիտություն> առարկայից**

**Թեմա՝ «Պետական պարտք»**

**Կազմեց՝ Վանաձորի Դ. Վարուժանի անվան N 16 հիմնական դպրոցի <Հասարակագիտություն> առարկայի ուսուցիչ**

**Նարինե Ասատրյանը**

**Ղեկավար՝ Նարինե Խաչատրյան**

**Վանաձոր 2022**

**ՆԵՐԱԾՈՒԹՅՈՒՆ**

**Թեմայի արդիականությունը:** Ներկայումս ձևավորված և գործող շուկայական պայմաններում անհնար է պատկերացնել տնտեսություն՝ առանց փոխատվական կապիտալի: Դա տարբեր երկրների կամ միջազգային ֆինանսական կազմակերպությունների միջոցների տրամադրումն է մեկ այլ երկրի կառավարությանը, բանկերին և այլ կազմակերպություններին: Այդ պարագայում թե՛ վարկառու և թե՛ վարկատու հանդիսանում են ոչ թե անհատներ, այլ միջազգային կազմակերպություններ կամ այլ երկրների կառավարություններ, պետական հիմնարկներ:

Գործնականում բյուջեի եկամուտների և ծախսերի հաշավեկշռվածության ապահովումը

գրեթե բացառվում է, քանի որ բյուջետային ցուցանիշների ծրագրումը հիմնված է տարբեր

ենթադրությունների և կանխատեսումների վրա, որոնցից նույնիսկ աննշան շեղումը կարող է

հանգեցնել բյուջեի պակասուրդի կամ հավելուրդի: Սա նշանակում է, որ աշխարհի ցանկացած երկիր պետք է ունենա հստակ ռազմավարություն` կառավարելու բյուջեի պակասուրդը և պետական պարտքը, որպեսզի ապագայում դրանց մակարդակը չհասնի ծայրահեղ չափերի և երկիրը չենթարկի կոլապսի:

Թեմայի ուսումնասիրությունը անհրաժեշտ և կարևոր է, քանի որ պետական պարտքը

կարող է խթանել երկրի տնտեսական աճը և կամ խոչընդոտել այն՝ կախված նրանից, թե

ինչպես կօգտագործվեն փոխառված միջոցները: Եթե պարտք վերցրած միջոցներն օգտագործվում են ներդրումային այն ծրագրերի ֆինանսավորման համար, որոնք ունեն հնարավորինս մեծ ազդեցություն, ապա պարտքի ներգրավումը կնպաստի տնտեսական աճին՝ կառավարության համար հանդիսանալով եկամուտների նոր աղբյուր, ինչի հետևանքով էլ կարող ենք նվազեցնել պարտքի բեռը: Հակառակ դեպքում այն կխոչընդոտի երկրի տնտեսական աճին:

Հարկ է նշել, որ մեծ պարտքային պարտավորվածություն ունեցող նույնիսկ մի երկրի փլուզումը կարող է շղթայաբար տարածվել և իր ազդեցությունն ունենալ աշխարհի մյուս երկրների տնտեսությունների վրա: Այս խնդիրը առավելապես վերաբերում է փոքր բաց տնտեսություն ունեցող երկրներին, ինչպիսին ՀՀ-ն է, քանի որ նման երկրների ներքին տնտեսությունն ունի ռեսուրսային սահմանափակվածություն, իսկ տնտեսական աճին նպաստող հարկաբյուջետային քաղաքականություն իրականացնելու համար պարտքի ներգրավումը դառնում է անխուսափելի:

Աշխատանքի կառուցվածքը: Աշխատանքը բաղկացած է ներածությունից, երեք գլուխներից՝

երկուական ենթագլուխներով, եզրակացությունից, առաջարկություններից և գրականության

ցանկից:

Հետազոտական աշխատանքում մեր առջև նպատակ ենք դրել ուսումնասիրել.

.ՀՀ պետական պարտքի դինամիկան

.պետական պարտքի կառավարման առանձնահատկությունները:

Հետազոտական աշխատանքի խնդիրներն են`

.բացահայտել պետական պարտքի էությունը, ձևավորման գործիքակազմը և

նպատակները,

.ներկայացնել պետական պարտքի առաջացման պատճառները, կառավարման մեթոդները, կապը այլ մակրոտնտեսական ցուցանիշների հետ

.վերլուծել ՀՀ պետական պարտքի և պարտքի սպասարկման դինամիկան:

Հետազոտական ախատանքը կատարելիս օգտվել ենք հետազոտության էմպիրիկ (դիտում, համեմատում) մեթոդներից, ինչպես նաև կիրառել ենք վերացարկման, վերլուծության և համադրության մեթոդները:

**ԳԼՈՒԽ 1. ՊԵՏԱԿԱՆ ՊԱՐՏՔԻ ԶԱՐԳԱՑՈՒՄԸ**

**1.1 Պետական պարտքի էությունը. պատմական ակնարկ**

Պարտքը մեկից փոխարինաբար վերցված դրամական գումարն է կամ այլ բան, որը

վերցնողը պարտավոր է որոշակի ժամկետում վերադարձնել կամ որևէ ձևով փոխհատուցել: Պարտքը պատմության մեջ գոյություն է ունեցել դեռևս հին դարերում: Կախված տարբեր ժամանակաշրջաններից և քաղաքակրթություններից՝ պարտքը փոխհատուցվել է տարբեր ձևերով: Oրինակ՝ Ամերիկակական հնդիկների մոտ կար հետաքրքիր մի ավանդույթ. եթե ինչ-որ մեկը պարտքով գումար էր վերցնում, նա որպես գրավ դնում էր իր անունը: Մինչև պարտապանը չէր վերադարձնում պարտքը, գյուղի բոլոր բնակիչները նրան կանչում էին ժեստերով և ձայնարկություններով: Մարսելում, Բրետանում և 11-րդ դարի Ֆրանսիայի այլ տարածքներում ընդունված էր Ostagium տերմինը, որը թարգմանաբար նշանակում է «պատանդ»: Նմանատիպ պայմանագրի համաձայն պարտապանը չէր կարող դուրս գալ քաղաքից, քանի դեռ չէր մարել իր պարտքն ամբողջությամբ: Հին Հնդկաստանում ընդունված էր, որ պարտատերը պարտապանի շուրջ գծի շրջանագիծ, որից պարտապանը չէր կարող դուրս գալ, մինչև իր պարտքը չմարեր. մինչև պարտքի մարումը՝ շրջանագծից դուրս գալը պատժվում էր գլխատմամբ:[15]

Աշխարհի յուրաքանչյուր երկիր ունի պետական պարտքի առաջացման իր փորձն ու նախապատմությունը, սակայն կարող ենք նշել, որ պետական պարտք տերմինը ներկայիս ըմբռնմամբ ի հայտ է եկել նապոլեոնյան պատերազմների ժամանակաշրջանում: Նապոլեոնյան զորքերին դիմակայելու համար Գերմանիայի զինուժին պետք էր վարկավորել, և հետևաբար անհրաժեշտություն առաջացավ ստեղծել ֆինանսական համակարգ: Այդպիսի համակարգ կազմավորվեցՄայեր-ԱմշելՌոտշիլդի բանկի հիմքիվրա, որը վարկավորելով ողջ տարածաշրջանի զորքերին, բազմապատկեց իր ունեցվածքը: Ռոտշիլդների ընտանիքը ձևավորվել էր լրտեսների, մատակարարների և առաքիչների ցանց` պատերազմող Եվրոպայով ոսկի տեղափոխելու համար: Զարգացած լրտեսական ցանցի շնորհիվ Նաթան Ռոտշիլդն առաջինը տեղեկացավ Վաթերլոյի մատույցներում Նապոլեոնի կրած պարտության մասին, շտապեց բորսա և արժեթղթերի հաջող առքուվաճառք իրականացրեց: Ռոտշիլդների ընտանեկան բանկային բիզնեսը միջազգային խոշոր ֆինանսական գործարքների հիմնադիրն էր Եվրոպայի արդյունաբերականացման ընթացքում: Ռոտշիլդները վարկավորեցին Ֆրանսիայում, Բելգիայում և Ավստրիայում երկաթուղային ցանցի կառուցումը,

ֆինանսավորեցին քաղաքական բարձր նշանակություն ունեցող նախագծեր, ինչպիսին է

oրինակ Սուեզի ջրանցքի կառուցումը: Այսպիսով՝ մի պետության կողմից այլ պետության

ֆինանսավորումը բերեց ներկա ըմռնմամբ՝ «պետական պարտք» տերմինի ի հայտ գալուն:

Պետական պարտքը երկրին (ներքին պարտք) և արտասահմանյան (արտաքին պարտք)

քաղաքացիներին, ֆիրմաներին ու հաստատություններին պետության պարտքն է:

Պետական պարտքը կառավարության պարտքի և Կենտրոնական բանկի պարտքի համագումարն է: Պետական պարտքի մարման և սպասարկման ենթակա գումարները վճարվում են ամբողջությամբ և ժամանակին: Եթե տվյալ տարվա պետական բյուջեով նախատեսված միջոցները չեն բավարարում, ապա պետական պարտքի մարման և սպասարկման ենթակա վճարումները կարող են իրականացվել առանց սահմանափակման՝ արտահայտելով այդ տարվա պետական բյուջեի կատարման մասին հաշվետվության մեջ: Պետական պարտքը տվյալ տարվա դեկտեմբերի 31-ի դրությամբ չպետք է գերազանցի համապատասխան երկրի նախորդ տարվա համախառն ներքին արդյունքի որոշակի տոկոսը: Հայաստանի Հանրապետության պարագայում խոսքը ՀՆԱ-ի 60 %-ի մասին է: Եթե պետական պարտքը տվյալ տարվա դեկտեմբերի 31-ի դրությամբ գերազանցում է նախորդ տարվա համախառն ներքին արդյունքի 50 %-ը, ապա հաջորդ տարվա բյուջեի դեֆիցիտը չպետք է գերազանցի ՀՆԱ-ի վերջին երեք տարիների ծավալների ցուցանիշի 3 %-ը:

Ըստ «Պետական պարտքի մասին» ՀՀ oրենքի՝ պետական պարտքը ՀՀ անունից և ՀՀ ԿԲ անունից ստանձնված և որոշակի պահի դրությամբ առկա պարտքային պարտավորությունների հանրագումարն է:[6]

Պետական պարտքի բաղադրիչներն են`

ա) Ներքին պետական պարտք - պարտավորություններն են իր ռեզիդենտների նկատմամբ: Ներքին պետական պարտքի ձևավորման աղբյուրներն են ռեզիդենտների կողմից ձեռք բերված պետական գանձապետական և արտարժույթով թողարկված պարտատոմսերը, ռեզիդենտ ֆիզիկական և իրավաբանական անձանց կողմից կառավարությանը տրամադրված փոխառությունները և վարկերը, ներքին պետական երաշխիքները:

բ) Արտաքին պետական պարտքը - պարտավորություններն են ոչ ռեզիդենտների և միջազգային կազմակերպությունների նկատմամբ: Արտաքին պետական պարտքի ձևավորման աղբյուրներն են` oտարերկրյա պետություններից, միջազգային կազմակերպություններից, վարկավորող բազմակողմ հաստատություններից փոխառությունները և վարկերը, ոչ ռեզիդենտ ֆիզիկական և իրավաբանական անձանցից փոխառությունները և վարկերը, ոչ ռեզիդենտների կողմից ձեռք բերված պետական

գանձապետական և արտարժույթով թողարկված պարտատոմսերը, արտաքին պետական

երաշխիքները:

գ) Պետական երաշխիքներ:

ՀՀ արտաքին պետական պարտքը ներառում է oտարերկրյա պետություններից և միջազգային կազմակերպություններից ՀՀ կառավարությանը և ՀՀ ԿԲ-ին տրամադրված վարկերը, ինչպես նաև վարկերը` տրամադրված ՀՀ կառավարության և ԿԲ երաշխիքներով:

Արտաքին փոխառությունների ոչ խելամիտ oգտագործումը հանգեցնում է արտաքին փոխառությունների մշտական անհրաժեշտությանը և հաճախ ստեղծում արտաքին պարտքի ճգնաժամային իրավիճակներ:

Համախառն արտաքին պարտքը ռեզիդենտների կողմից oգտագործված (փաստացի բաշխված) և չմարված փոխառությունների պայմանագրային պարտավորություններն են ոչ ռեզիդենտների հանդեպ: Պայմանագրային պարտավորություններով նախատեսված, բայց դեռևս փաստացի չբաշխված ֆինանսական միջոցները չեն ներառվում համախառն պարտքի մեջ: Ելնելով փոխառությունների պայմանագրային պարտավորություններից` վարկառու երկիրը համախառն արտաքին պարտքի գծով իրականացնում է սպասարկման վճարներ, որոնք ներառում են տոկոսագումարների և հիմնական գումարի մարումների գծով վճարները:

Համախառն արտաքին պարտքը դասակարգվում է՝

.ըստ վճարման ժամկետի - կարճաժամկետ և երկարաժամկետ պարտք

.ըստ ֆինանսական հոսքերի տեսակի – վարկային միջոցների բաշխում (oգտագործում),

տոկոսավճարներ, հիմնական գումարի մարում

.ըստ վարկառուի տեսակի – պետական և մասնավոր հատված . ըստ արտոնյալության աստիճանի - արտոնյալ և ոչ արտոնյալ:

Արտաքին պարտքի արտոնյալությունը որոշվում է` պայմանավորված ժամկետայնությամբ և տոկոսադրույքով: Ինչքան երկար է պարտքի մարման ժամանակահատվածը և ինչքան ցածր է տոկոսադրույքը, այնքան ավելի բարձր է արտոնյալության աստիճանը:

ՀՀ-ում բյուջեի պակասուրդի ֆինանսավորման աղբյուրների կառուցվածքում սկսած 1996թ-ից ավելացավ ներքին աղբյուրների, մասնավորապես ավելի կարևոր նշանակություն ստացավ արժեթղթերի տեղաբաշխումից ստացվող եկամտի հաշվին պակասուրդի ֆինանսավորումը:

Սովորաբար երկրի արտաքին պարտքի վիճակը համարվում է կայուն, եթե երկիրը կատարում է պայմանագրով իր վրա դրված պարտավորություններն ամբողջությամբ` առանց ժամկետանց տոկոսների կուտակման, արտաքին պարտքի վերաձևակերպումների իրականացման և տնտեսական աճի վրա ճնշում գործադրելու:

Կառավարության հարկաբյուջետային քաղաքականության վերաբերյալ մակրոտնտեսական գնահատականներ են համարվում հետևյալ ցուցանիշները`

1. Պարտք / ՀՆԱ

2. Պարտք / ապրանքների և ծառայությունների արտահանում 3. Պարտքի սպասարկում / ՀՆԱ

4. Պարտքի սպասարկում / ապրանքների և ծառայությունների արտահանում:

Առաջին երկու ցուցանիշներն իրենցից ներկայացնում են պաշարներ, որոնք ցույց են տալիս պարտքի բեռը երկարաժամկետ ժամանակահատվածում: Երրորդ և չորրորդ ցուցանիշներն իրենցից ներկայացնում են հոսքային ցուցանիշներ. որքան դրանք բարձր են, այնքան անհրաժեշտություն է առաջանում կարճաժամկետ ժամանակահատվածում կարգավորել կառավարության կողմից վարվող քաղաքականությունները:

Առաջնային պակասուրդն իրենից ներկայացնում է բյուջեի ընդհանուր պակասուրդից հանած տոկոսավճարները: Բանաձևից երևում է, որ եթե տոկոսադրույքը գերազանցում է ՀՆԱ իրական աճը, ապա իրական ՀՆԱ-ի ամբողջ աճը ուղղվում է պարտքի սպասարկմանը, իսկ պարտքը դառնում է անկառավարելի: Ուստի Պարտք/ՀՆԱ ցուցանիշի նվազման համար անհրաժեշտ է երկու պայման`

.իրական տոկոսադրույքը պետք է ավելի ցածր լինի, քան իրական ՀՆԱ-ի աճը

.կառավարությունը պետք է ամեն տարի ունենա առաջնային բյուջեի ավելցուկ, որը կարելի է ապահովել հարկային եկամուտների աճով:

**1.2 Պետական պարտքի գործիքակազմը և ձևավորման նպատակները**

Միջազգային պրակտիկայում բյուջետային տարվա ընթացքում վերցված պարտքի և

կատարված կապիտալ ծախսերի չափաքանակների միջև հավասարությունն ընդունված է անվանել հարկաբյուջետային քաղաքականության ոսկյա կանոն (քանի որ պետության կողմից կատարվող կապիտալ ծախսերն ուղղակիորեն ազդում են տնտեսական աճի վրա, հետևաբար ենթադրվում է, որ կառավարության վարած հարկաբյուջետային քաղաքականության արդյունքում հետագայում հնարավոր կլինի հետ վերադարձնել կուտակված պարտքը):

Պետական պարտքի կառավարման մեթոդներն են` կոնվերսիան, ունիֆիկացիան (միասնականացումը), պարտատոմսերի փոխանակումը ռեգրեսիվ հարաբերակցությամբ, մարման հետաձգումը և փոխառությունների չեղյալ (անվավեր) հայտարարելը:

Կոնվերսիան պարտատոմսերի (փոխառությունների) եկամտաբերության փոփոխությունն է: Թողարկված պարտատոմսերի գործողության ժամկետների ավելացումը կոչվում է կոնսոլիդացիա: Փոխառությունների ունիֆիկացիան մի քանի փոխառությունների միավորումն է մեկում, երբ նախկինում թողարկված պարտատոմսերը փոխանակվում են նոր պարտատոմսերով: Որոշ դեպքերում կարող է իրականացվել պարտատոմսերի փոխանակում ռեգրեսիվ հարաբերակցությամբ, այսինքն` նախկինում թողարկված մի քանի պարտատոմսեր հավասարվում են մեկ նոր պարտատոմսին: Փոխառության մարման հետաձգումը (տարկետումը) իրականացվում է այն ժամանակ, երբ նոր պարտատոմսերի թողարկումն oգտագործվում է նախկինում թողարկված պարտատոմսերի սպասարկման համար:

Այս բոլոր մեթոդները կիրառվում են ներքին պարտքի նկատմամբ: Պարտավորությունների մարման հետաձգումը, նաև պարտքի չեղյալ հայտարարումը կարող է կիրառվել ինչպես ներքին, այնպես էլ արտաքին պարտքի նկատմամբ: Պարտքի չեղյալ հայտարարումը կարող է պայմանավորված լինել պետության ֆինանսական անկարողությամբ, այսինքն` սնանկությամբ կամ քաղաքական շարժառիթներով:

Պետական պարտքը ըստ ժամկետայնության լինում է` \* կարճաժամկետ (մինչև 1 տարին ներառյալ),

\*միջնաժամկետ (1-5 տարին ներառյալ), \*երկարաժամկետ (5-իվ ավելի տարով):

Պետական պարտքի ձևավորման գործիքներն են`

1) ֆինանսական, վարկային կազմակերպությունների, oտարերկրյա պետությունների և միջազգային կազմակերպությունների հետ կնքված վարկային պայմանագրերը.

2) ֆիզիկական և իրավաբանական անձանց հետ կնքված պայմանագրերը.

3) պետական գանձապետական և արտարժույթով թողարկված պարտատոմսերը.

4) պետական պարտքի վերաձևակերպման պայմանագրերը.

5) պետական երաշխիքները:

Հայաստանի Հանրապետության պետական պարտքի ձևավորման հիմնական նպատակներն են`

\*պետական բյուջեի դեֆիցիտի ֆինանսավորումը և ընթացիկ իրացվելիության ապահովումը,

\*վճարային հաշվեկշռի աջակցությունը և պահուստների համալրումը, \*կառավարության կողմից ներդրումային քաղաքականությամբ նախատեսված

գերակա ոլորտների ծրագրերի ֆինանսավորումը, \*վարկային պարտավորությունների իրագործումը

\*նախկինում ստանձնած պետական պարտք վերաձևակերպումը, \*ներքին պետական պարտքի շուկայի պահպանումը և զարգացումը:

**ԳԼՈՒԽ 2. ՊԵՏԱԿԱՆ ՊԱՐՏՔԻ ԴԻՆԱՄԻԿԱՆ**

**ՀՀ պետական պարտքի դինամիկայի վերլուծությունը**

Աշխարհում կան քիչ թվով երկրներ, որոնք ամրագրել են պետական բյուջեի եկամուտների

և ծախսերի հաշվեշռվածության սկզբունքը: Սակայն, գործնականում բյուջեի եկամուտների և ծախսերի հշավեկշռվածության ապահովումը գրեթե բացառվում է, քանի որ բյուջետային ցուցանիշների ծրագրումը հիմնված է տարբեր ենթադրությունների և կանխատեսումների վրա, որոնցից նույնիսկ աննշան շեղումը կարող է հանգեցնել բյուջեի պակասուրդի կամ հավելուրդի: Սա նշանակում է, որ աշխարհի ցանկացած երկիր պետք է ունենա հստակ ռազմավարություն` կառավարելու բյուջեի պակասուրդը և պետական պարտքը, որպեսզի ապագայում դրանց մակարդակը չհասնի ծայրահեղ չափերի և երկիրը չենթարկի կոլապսի: Այս խնդիրը առավելապես վերաբերում է փոքր բաց տնտեսություն ունեցող երկրներին, ինչպիսին ՀՀ-ն է, քանի որ նման երկրների ներքին տնտեսություն ունի ռեսուրսային սահմանափակվածություն, իսկ տնտեսական աճին նպաստող հարկաբյուջետային քաղաքականություն իրականացնելու համար պարտքի ներգրավումը դառնում է անխուսափելի: [11]

ՀՀ-ում 90-ական թվականներին իրականացվեցին պետական պարտքի կառավարման համակարգի կայացման գործընթացներ, ինչի արդյունքում, արդեն 2000-ական թվականներին երկիրն ուներ պետական պարտքի կառավարման ձևավորված որոշակի համակարգ: Ուսումնասիրելով վերջին տասնամյակների ՀՀ պետական պարտքի դինամիկան, տեսնում ենք, որ այն ենթարկվել է էական փոփոխությունների` պայմանավորված նաև 2008թ. Համաշխարհային ֆինանսատնտեսական ճգնաժամից կրած հետևանքներով:

Ինչպես գիտենք, ՀՀ ազգային արժույթը բավական անկայուն է, պետական պարտքի մեծամասնությունը արտահայտվում է արտարժույթով, մինչդեռ սպասարկվում է դրամական եկամուտներից ստացվող միջոցներով, այդ իսկ պատճառով էլ ՀՀ պետական պարտքի ուսումնասիրության ժամանակ անհրաժեշտ է ուսումնասիրել նաև ազգային արժույթի փոխարժեքի մեծությունը:

2000-2020թթ. ՀՀ ազգային արժույթի փոխարժեքի դինամիկան ԱՄՆ դոլարի նկատմամբ ներկայացված է գծապատկեր 1-ում:

Գծապատկեր1. ԱՄՆ դոլար/ՀՀդրամփոխարժեքիդինամիկան 700

2000

2001

2002

2003

2004

2005

2006

2007

2008

2009

2010

2011

2012

2013

2014

2015

2016

2017

2018

2019

600

500

400

Միջինտարեկան 300 Տարեվերջին

200

100

0

Ինչպես տեսնում ենք, քննարկվող ժամանակահատվածում ԱՄՆ դոլար/ՀՀ դրամ

փոխարժեքը տատանվել է 306-579 դրամի սահմաններում, ինչը բավականին մեծ տատանում

է: Ընդ որում, եթե 2000-2008թթ. դիտվում է փոխարժեքի շարունակական անկում, ապա 2008թ.-ից հետո՝ մինչև 2015 թ. դիտվում է շարունակական աճ, իսկ վերջին տարիներին գրեթե պահպանվում է նույն մակարդակի վրա: Բնականաբար թե մեծ և թե փոքր տատանումները իրենց ազդեցությունն են ունենում պետական պարտքի մեծության միտումների վրա:

ՀՀ պետական պարտքի դինամիկայի ուսումնասիրության ժամանակ անհրաժեշտ է ուսումնասիրել նաև ՀՆԱ-ի փոփոխությունները դիտարկվող ժամանակահատվածում

|  |  |  |  |  |
| --- | --- | --- | --- | --- |
| Տարեթիվ | ՀՆԱ, տրլն դրամ | Աճը նախորդ տարվա  համեմատ, %  4,45 | ՀՆԱ, մլրդ դոլար    1911.5  2117.8  2376.3  2807.1  3576.6  4900.4  6386.7  9206.3  11662  8648  9260.3  10138.1  10619.4  11121.3  11609.5 | Աճը նախորդ տարվա  համեմատ, %  3,58  10,79  12,21  18,13  27,41  37,01  30,33  44,15  26,67  -25,84  7,08  9,48  4,75  4,73  4,39 |
| 2000  2001  2002  2003  2004  2005  2006  2007  2008  2009  2010  2011  2012  2013  2014 | 1031.3  1175.5  1362.5  1624.6  1907.9  2242.9  2657.1  3149.3  3568.2  3141.7  3460.2  3776.4  4266.5  4555.6  4828.6 |
| 13,98  15,91  19,24  17,44  17,56  18,47 |
| 18,52  13,30  -11,95  10,14  9,14  12,98  6,78  5,99 |

Աղյուսակ 1. ՀՀ ՀՆԱ-ն 2000-2020թթ.

|  |  |  |  |  |
| --- | --- | --- | --- | --- |
| 2015  2016  2017  2018  2019 | 5032.1  5067.2  5564.4  6017.1  6569.1 | 4,21  0,70 | 10529.1  10546.1  11527.4  12457.9  13672.7 | -9,31  0,16  9,30  8,07  9,75 |
| 9,81 |
| 8,14  9,17 |

Ներկայացված տվյալները ցույց են տալիս, որ 2008թ.-ից հետո նկատվել է ՀՆԱ-ի կտրուկ անկում՝ պայմանավորված ֆինանսատնտեսական ճգնաժամով: Ինչպես տեսնում ենք, եթե դրամական արտահայտությամբ այդ անկումը կազմել է 11.9%, ապա դոլարային արտահայտությամբ ՀՆԱ-ն նվազել է 25.8%-ով, ինչը պայմանավորված է 2008թ.-ին դրամի փոխարժեքի կտրուկ անկմամբ: Վերջին տարիներին ՀՆԱ-ն թե դոլարային և թե դրամային արտահայտությամբ գրեթե էական փոփոխությունների չի ենթարկվել. այսպես եթե 2017թ.-ին նախորդ տարվանկատմամբդրամական արտահայտությամբայնաճել է 9.81%-ով, ապանույն տարում դոլարային արտահայտությամբ՝ 9.3%-ով: Բնականաբար ՀՆԱ-ի դոլարային արտահայտությունը ավելի հստակ է արտահայտում պետական պարտքի սպասարկման ունակությունը, ինչը ևս մեկ անգամ կարևորում է պետական պարտքի դինամիկայի ուսումնասիրության իրականացումը երկու արժույթներով:

Ներկայացված տվյալները ցույց են տալիս, որ 2008թ.-ից հետո նկատվել է ՀՆԱ-ի կտրուկ անկում՝ պայմանավորված ֆինանսատնտեսական ճգնաժամով: Ինչպես տեսնում ենք, եթե դրամական արտահայտությամբ այդ անկումը կազմել է 11.9%, ապա դոլարային արտահայտությամբ ՀՆԱ-ն նվազել է 25.8%-ով, ինչը պայմանավորված է 2008թ.-ին դրամի փոխարժեքի կտրուկ անկմամբ: Վերջին տարիներին ՀՆԱ-ն թե դոլարային և թե դրամային արտահայտությամբ գրեթե էական փոփոխությունների չի ենթարկվել. այսպես եթե 2017թ.-ին նախորդ տարվանկատմամբդրամական արտահայտությամբայնաճել է 9.81%-ով, ապանույն տարում դոլարային արտահայտությամբ՝ 9.3%-ով: Բնականաբար ՀՆԱ-ի դոլարային արտահայտությունը ավելի հստակ է արտահայտում պետական պարտքի սպասարկման ունակությունը, ինչը ևս մեկ անգամ կարևորում է պետական պարտքի դինամիկայի ուսումնասիրության իրականացումը երկու արժույթներով:

Պետական պարտք/ՀՆԱ ցուցանիշը 2019թ. դեկտեմբերի 31-ի դրությամբ կազմել է 53.5%՝

նախորդ տարվա նույն ցուցանիշի նկատմամբ նվազելով 2.2 տոկոսային կետով, ինչը

հիմնականում պայմանավորված է եղել անվանական ՀՆԱ-ի առաջանցիկ աճով (9.2%՝ պետական պարտքի 4.9% աճի դիմաց): Նշված ժամանակահատվածում ՀՀ արտաքին պետական պարտքը բացարձակ արտահայտությամբ աճել է 98.0 մլրդ դրամով (251.1 մլն ԱՄՆ դոլարով) կամ 3.7%-ով: Ընդ որում, աճն արձանագրվել է միայն ՀՀ կառավարության արտաքին պարտքի ավելացման հետևանքով՝ 129.4 մլրդ դրամ (311.8 մլն ԱՄՆ դոլարով) կամ 5.4%:

ՀՀ կառավարության պարտքի կառավարման 2020-2022թթ. ռազմավարական ծրագրով կանխատեսվում էր, որ ՀՀ կառավարության պարտքը 2019թ. տարեվերջին պետք է կազմեր 3,370.6 մլրդ դրամ կամ ՀՆԱ-ի 52.5%-ը: Սակայն, ՀՀ կառավարության պարտք/ՀՆԱ ցուցանիշը 2019թ. վերջին կազմել է 49.9%, որը պակաս է ծրագրային ցուցանիշից 2.3 տոկոսային կետով:

Նախորդ տարվա համեմատ ՀՀ պետական պարտքի ծավալն աճել է 164.6 մլրդ դրամով

(401.7 մլն ԱՄՆ դոլարով) կամ 4.9%-ով, այդ թվում՝ ՀՀ կառավարության պարտքի ծավալն աճել

է 196.0 մլրդ դրամով (462.4 մլն ԱՄՆ դոլարով) կամ 6.4%-ով, իսկ ՀՀ ԿԲ-ի արտաքին պարտքի

ծավալը նվազել է 31.4 մլրդ դրամով (60.7 մլն ԱՄՆ դոլարով) կամ 11.8%-ով:

2019 թվականին ՀՀ կառավարությունը ժամանակին և ամբողջ ծավալով կատարել է տոկոսավճարների և մայր գումարների մարման վճարումների գծով ստանձնած իր պարտավորությունները:

**ԳԼՈՒԽ 3. ՊԵՏԱԿԱՆ ՊԱՐՏՔԻ ԿԱՌԱՎԱՐՈՒՄԸ**

**3.1 Պետական պարտքի կառավարման մեթոդները և նպատակները**

Ժամանակակից աշխարհում ավելի ու ավելի կարևոր է դառնում պետական պարտքի

կառավարման հիմնախնդիրը: Պարտքի խելամիտ ու համակարգված կառավարման խնդրին ոչ բավականաչափ ուշադրություն դարձնող երկրները կանգնում են տնտեսական, քաղաքական, սոցիալական և այլ դժվարությունների առջև: Մեծ մասամբ այդ խնդիրները խոչընդոտում են երկրի տնտեսության բնականոն զարգացումն ու փլուզումների պատճառ դառնում: Հարկ է նշել, որ տնտեսության փլուզման պատճառ դառնում է ոչ թե պարտքի ինստիտուտի ոչ պիտանելիությունը, այլ պետական պարտքի կառավարման հարցերի նկատմամբ պատշաճ ուշադրության բացակայությունը: Պետությունը տնտեսության համար չափազանց կարևոր խնդիրներ կարողանում է լուծել պարտք վերցնելով: Oրինակ՝

\* հաղթահարել ֆինանսատնտեսական ժամանակավոր դժվարությունները,

\* ֆինանսավորել ներդրումային ծրագրերը,

\* պարզել միջազգային ֆինանսական շուկաների և ֆինանսական կառույցների կողմից երկրին վերագրվող ռիսկայնության աստիճանը, այսինքն՝ երկրի նկատմամբ վարկատուների վստահության չափը:

Կառավարությունը երկրի ներքին ֆինանսական շուկայում գործող խոշորագույն կառույցն է և նրա գործողությունները կարող են էական ազդեցություն թողնել ֆինանսական շուկայի գործընթացների վրա: Այդ պատճառով չափազանց կարևոր են եկամուտների և ծախսերի միջև տարբերության մեծությունն ու բացասական տարբերության տևողությունը:

Կառավարությունը կարող է ֆինանսական շուկայի oգնությամբ կարճ ժամանակ ֆինանսավորել բյուջեի խոշոր ճեղքվածքը, իսկ երկարաժամկետ՝ փոքր ճեղքվածքը: Պետական բյուջեի խոշոր ճեղքվածքի երկարաժամկետ ֆինանսավորման անհրաժեշտությունը վկայում է երկրի տնտեսության անհավասարակշռության մասին: Ֆինանսական շուկայի հաշվին այդ անհավասարակշռությունը շտկելու փորձերը սովորաբար արդյունք չեն տալիս, և երկիրը կարող է հասցվել ֆինանսական աղետի:

Փոքր երկրները, զարգացող և անցումային տնտեսություններն ավելի զգայուն են պարտքային և ֆինանսական ճգնաժամերի դեպքում, քանի որ այդ տնտեսությունները սովորաբար բազմազանեցված չեն, խնայողությունների մակարդակը համեմատաբար ցածր է, իսկ ֆինանսական շուկաները թույլ են զարգացած: Նման իրավիճակը այս երկրներին

կախվածության մեջ է դնում արտաքին ներդրողներից և ֆինանսական շուկաներից. արտաքին

աշխարհից ֆինանսական ներդրումները զգալի կշիռ են ունենում տվյալ երկրների դրամական

հոսքերում:

Պարտքը կարող է ձևավորվել տարբեր հանգամանքների հետևանքով, ինչերն էլ բնորոշում են դրա կառավարման նպատակները:

Ամենատարածված տեսակետներից մեկի համաձայն՝ պետական պարտքի կառավարման հիմնական նպատակը դրա սպասարկման ծախսերը նվազագույնի հասցնելն է: Այս դեպքում պետական պարտքի կառավարման մեխանիզմը բավականին պարզ է. պետությունը տնտեսական վերելքի փուլում աշխատում է հնարավորության դեպքում չներգրավել երկարաժամկետ վարկեր, որպեսզի հետագայում պարտադրված չլինի վճարել բարձր անվանական տոկոսադրույքների դիմաց: Տնտեսական անկման ժամանակ կառավարությունն իրականացնում է հակառակ գործողություններ՝ նպատակ ունենալով ավելացնել պարտքային պարտավորությունների ժամկետները և նոր փոխառությունները, որոնք առավելապես ներգրավվում են երկարաժամկետ վարկերի տեսքով: [8, էջ 11]

Բարրոն առաջարկում է ժամանակի որոշակի հատվածում պարտքերի միջոցով կայունացնել հարկային դրույքաչափերը: [10, էջ 940-971] Սակայն այս ձևակերպումը չափազանց ակադեմիական պարտքի կառավարիչների համար: Նրանց համար պետական պարտքի կառավարման անհրաժեշտությունը բխում է ակնհայտ իրականությունից. պետությունը չի կարելի և ոչ մի oր առանց գումարի թողնել: Պարտքերն անհրաժեշտ են, երբ պլանավորվում է դեֆիցիտ և այլ դրամական ճեղքեր: Պարտքերը կարող են անհրաժեշտ լինել նաև այն դեպքում, երբ սպասվում է հավելուրդ և չկան էական դրամական ճեղքեր բյուջեում. դրանք oգտագործվում են պարտքերի վերաֆինանսավորման համար: Պետբյուջե դրամական միջոցների ներհոսքը առաջացնում է արտահոսք՝ պարտքերի սպասարկման ծախսերի տեսքով, որոնք տատանվում են՝ ըստ տոկոսադրույքների: Իսկ այդ տատանումները վտանգավոր են բյուջեի համար: Այսպես, պետական պարտքի կառավարման նպատակների համար առաջացավ ընդհանուր հայտարար. նվազեցնել ծախսերը՝ հաշվի առնելով ռիսկերը:

Ինչպես արդեն նշել ենք, տարբեր երկրներ կարող են ունենալ պետական պարտքի կառավարման տարբեր նպատակներ: Oրինակ՝ Ավստրիալիայի հիմնական նպատակն է. «ներգրավել վարկային միջոցներ, կառավարել պարտքը և սպասարկել այն նվազագույն երկարաժամկետ ծախսերով և ընդունելի ռիսկայնությամբ»: Դանիայում պետական պարտքերը կառավարվում են նպատակ հետպնդելով Դանիայում ստեղծել և ապահովել

գործող, արդյունավետ ֆինանսական շուկա, ինչպես նաև դյուրացնել պետության

երկարաժամկետ ելքը ֆինանսական շուկա: Մեծ Բրիտանիայում պարտքերի կառավարումը

նպատակ ունի ապահովել գանձապետարանի նախարարների կողմից հաստատված

պետական պարտատոմսերի առքուվաճառքի տարեկան ծավալները՝ հիմք դնելով երկարաժամկետ ծախսումների նվազեցմանը:

ՀՀ «Պետական պարտքի մասին» oրենքով սահմանվում են նաև այդ պարտքի կառավարման նպատակները, և քանի որ ՀՀ պետական պարտքը կազմում է Կառավարության և Կենտրոնական բանկի պարտքերի հանրագումարը, oրենքով առանձին-առանձին սահմանվում են այդ երկու բաղադրիչների կառավարման նպատակները:

ՀՀ կառավարության պարտքի կառավարման հիմնական նպատակը սահմանվում է որպես կառավարության ֆինանսական կարիքների բավարարման մշտական հնարավորության ապահովում՝ երկարաժամկետ հատվածում նվազեցնելով պարտքի սպասարկման մեծությունը: Սակայն oրենքով սահմանվում են նաև Կառավարության պարտքի կառավարման այլ նպատակներ ևս.

\* կառավարության պարտքի oպտիմալ կառուցվածքի ձևավորումը՝ հաշվի առնելով պոտենցիալ ռիսկերը,

\* պետական պարտքի կառավարման և դրամավարկային քաղաքականությունների համակարգումը: [6]

ՀՀ Կենտրոնական բանկի պարտքի կառավարման նպատակները սահմանվում են «ՀՀ Կենտրոնական բանկի մասին» ՀՀ oրենքով: Oրենքի 11.1 հոդվածով սահմանվում է, որ Կենտրոնական բանկի պարտքի կառավարումն իրականացվում է վճարային հաշվեկշռի կարգավորման, դրամավարկային քաղաքականության իրականացման և ֆինանսական կայունության ապահովման նպատակով: [5]

Պետական պարտքի կառավարման մեթոդներն այդ պարտքի կառավարման նպատակների իրագործման՝ պետական փոխառությունների ներգրավման, oգտագործման և պետական պարտքի սպասարկման և մարման միջոցներն են: Պետական պարտքի կառավարման մեթոդների ընտրությունը վերջինիս կառավարման համակարգի կարևոր մասն են հանդիսանում: Այդ մեթոդները պայմանականորեն կարելի է բաժանել վարչականի և ֆինանսականի:

Վարչական մեթոդ ասելով հասկանում ենք արտաքին պետական պարտքի կառավարման այնպիսի միջոցներ և ձևեր, որոնց հիմքում ընկած են վարչական հրահանգները և կարգադրությունները:

Ֆինանսական կառավարման մեթոդն արտաքին պետական պարտքի կառավարման

գործընթացի իրականացումն է այնպիսի միջոցներով և ձևերով, որոնց որոշումների

ընդունման համար կարևոր չափանիշ են ֆինանսական ցուցանիշներն ու դրանց հաշվարկները:

Տարբեր երկրներում պետական պարտքի կառավարման փորձի ուսումնասիրությունը ցույց է տալիս, որ այդ պարտքի կառավարման վերաբերյալ տեսական պատկերացումները, որպես կանոն, զուգորդվում են պետության վճարունակության, կամ պարտքային կայունության հետ: Հարկ է նշել, որ այս երկու հասկացությունները, չնայած ընդհանրությունների, իմաստային առումով բավականին տարբերվում են:

Վճարունակությունը տնտեսական կատեգորիա է, որը ցույց է տալիս պարտապանի՝ կուտակված պարտքային միջոցների սպասարկման և հետվերադարձի ընդունակությունը: Ավանդաբար, տնտեսագիտական տեսության մեջ այն ներկայացվում է որպես պարտապանի պարտքային պարտավորությունների կատարման ընդունակության կարևորագույն գործոն: Որպես վճարունակության ապահովման կարևորագույն գործոն առավել հաճախ դիտարկվում է արտաքին առևտրի դրական մնացորդը՝ սալդոն, այսինքն, եթե պարտապանը ընդունակ է արտահանումից ապահովեզ այնքան զուտ շահույթ, որքան անհրաժեշտ է կուտակված պարտքային պարտավորությունների սպասարկման համար, ընդունված է ասել, որ նմանատիպ երկիրը վճարունակ է:

Ավելի խորը ուսումնասիրությունները վկայում են այն մասին, որ պետական պարտքի սպասարկման պարագայում վճարունակությունը դեռևս բավարար պայման չէ պարտապանի կողմից ստանձնած պարտավորությունների ժամանակին և պատշաճ կատարման համար, քանի որ նմանպնդումը ճիշտ կլինի միայն այնպարագայում, եթե ենթադրենք, որ պարտապան երկիրը պատրաստ է վճարել պարտատեր երկրներին, իսկ պարտատեր երկրները, իրենց հերթին, պատրաստ են շարունակել վարկավորել նախկին պայմաններով:

Պարտքային կայունության գաղափարը, ի տարբերություն վճարունակության, բացի պարտապան երկրի՝ կուտակված վարկային միջոցների սպասարկման ունակության, ենթադրում է նաև նման սպասարկման ու փոխառու միջոցներ տրամադրող երկրների վարկավորման գործընթացը շարունակելու պատրաստակամությունը: Այսինքն, պարտքային կայունությունը կարելի է սահմանել որպես փոխառու միջոցների ծավալի և կառուցվածքի այնպիսի իրավիճակ, որի դեպքում պարտապանը հնարավորություն ունի կատարել իր ընթացիկ և ապագա պարտավորությունները՝ առանց խաթարելու երկրի սոցիալ-տնտեսական

բնականոն զարգացումը, և որի դեպքում կարիք չի առաջանում դիմել այնպիսի

գործողությունների, ինչպիսիք են պարտքի դուրսգրումն ու վերակառուցումը:

Տնտեսապես հիմնավորված քանակով և պայմաններով ստացված արտաքին փոխառու միջոցների ներդրումն ապահովում է անհրաժեշտ տնտեսական արդյունավետություն, և պետական պարտքի նման աճը պարտքային խնդիրներ չի առաջացնում: [7, էջ 428] Սակայն քիչ չեն դեպքերը, երբ պարտապանները դժվարանում են սպասարկել ստացված փոխառու միջոցները: Քանի որ ժամանակակից պայմաններում երկրների գերակշիռ մասն ունեն կուտակած պետական պարտք, ևհարց է առաջանում թե ինչպես որոշել պարտքի թույլատրելի կամ անվտանգ մեծությունը:

Տեսական առումով կարելի է նշել, որ կուտակված պետական պարտքը կարելի է ընդունելի համարել այն դեպքում, երբ պետության խելամիտ տնտեսական քաղաքականություն վարելու պայմաններում պարտքի մեծությունն արտահայտող հարաբերական ցուցանիշները (պարտք/ՀՆԱ և այլն) կայուն մեծություն կամ նվազման միտում ունեն: Եվ հակառակը, պարտքի մեծությունն անընդունելի է, երբ նույնիսկ պետության կողմից նպատակաուղղված խելամիտ տնտեսական քաղաքականության և մակրոտնտեսական կանխատեսումների պարագայում նույն ցուցանիշները կայուն աճի միտումներ են ցուցաբերում: Դա նշանակում է, որ պարտքն ի վերջո պետք է վերակառուցվի: [17]

**3.2 Պետական «պարտքի կայունությունը»՝ որպես պարտքի կառավարման մեթոդ**

«Պարտքի կայունություն» հասկացության վերաբերյալ միասնական ընկալում

մասնագիտական շրջանակներում չկա, և վերլուծության տարբեր մոտեցումներ տարբեր սահմանումների վրա են հիմնվում: Առանձնացվում են պարտքի կայունության «ակադեմիական», «պրակտիկ» և«տնտեսական քաղաքականության» մոտեցումները: Պարտքի կայունության վերլուծությունների մեծ մասը հիմնվում են «պրակտիկ» մոտեցման վրա, ըստ որի կայուն համարվելու համար պարտքի հարաբերական ցուցանիշները կանխատեսվող ժամանակահատվածում պետք է նվազեն կամ առնվազն կայուն լինեն՝ գտնվելով ընդունելի ցածր մակարդակի վրա:

Պարտքի կայունությունը բնութագրող մոտեցումները ներկայացնելիս կարևոր են վճարունակության, իրացվելիության և խոցելիության հասկացությունները: Պարտքի կայունությունը հաճախ բնութագրվում է որպես վճարունակության, իրացվելիության և անիրատեսական ճշգրտումների անհրաժեշտության բացակայության պայմանների բավարարման իրավիճակ:

Կառավարությունը վճարունակ է, երբ կարողանում է մարել պարտքն ապագա եկամուտների միջոցով: Վճարունակությունը բնութագրող ցուցանիշներ են համարվում պարտքի պաշարի և պարտքի մարման կարողության ցուցանիշների հարաբերակցության՝ պարտք/ՀՆԱ, պարտք/արտահանում, պարտք/բյուջեի եկամուտներ ցուցանիշները:

Կառավարությունը իրացվելի է, երբ սեփական իրացվելի ակտիվները կամ հասանելի ֆինանսավորումը բավարար են մարելու կամ վերաֆինանսավորելու մարման ենթակա պարտավորությունները: Իրացվելիությունը բնութագրվում է պարտքի սպասարկման և պարտքը մարելու կարողության ցուցանիշների հարաբերակցությամբ և համախառն ֆինանսավորման պահանջի միջոցով: Կառավարության իրացվելիության ռիսկերն արտացոլվում են շուկայի գնահատականներում, ըստ ժամկետայնության պարտքի կառուցվածքում, ըստ արժույթի պարտքի կառուցվածքում, իրացվելի ակտիվների հասանելիության մեջ, փոխատուների բազայում:

Խոցելիությունը իրացվելիության և վճարունակության պայմանների խախտման ռիսկն է, որի դեպքում վարկառուն կարող է բախվել ճգնաժամի:

Մասնագիտական շրջանակներում ընդունելի են այս հասկացությունների վրա հիմնվող պարտքի կայունության երեք մոտեցումների՝

\*Ակադեմիական կամ միջժամանակային բյուջետայինսահմանափակման մոտեցում:

Պարտքը կայուն է, երբ միջժամանակային վճարունակության պայմանը

բավարարված է, այսինքն ապագա առաջնային հաշվեկշիռների ներկա արժեքը

ծածկում է պարտքի ներկա պաշարը:

\*Պրակտիկ մոտեցում: Պարտքը կայուն է, եթե կանխատեսվող պարտքի հարաբերական ցուցանիշը կայուն է կամ նվազում է՝ միաժամանակ լինելով համեմատաբար ցածր մակարդակի վրա: Կայուն լինելու համար պարտքը չի կարող աճել ավելի արագ, քան եկամուտները և պարտքի մարման կարողությունը: Այս դեպքում վճարունակության պայմանը բավարարվում է:

\*Տնտեսական քաղաքականության մոտեցում: Պարտքը կայուն է, երբ կառավարությունը ապագայում ստիպված չի լինի անվճարունակություն հայտարարել, վերաբանակցել կամ վերակառուցել պարտքը, կամ քաղաքականության մեջ կատարել անիրատեսական մեծ ճշգրտումներ: [18]

**ԵԶՐԱԿԱՑՈՒԹՅՈՒՆ**

Պարտքը գոյանում և մեծանում է, երբ պետական բյուջեն ունենում է պակասուրդ: Պետական պարտքը կառավարության պարտքի և Կենտրոնական բանկի պարտքի համագումարն է: ՀՀ արտաքին պետական պարտքը ներառում է oտարերկրյա պետություններից և միջազգային կազմակերպություններից ՀՀ կառավարությանը և ՀՀ ԿԲ-ին տրամադրված վարկերը, ինչպես նաև վարկերը` տրամադրված ՀՀ կառավարության և ԿԲ երաշխիքներով:

Կատարված ուսումնասիրությունները ցույց տվեցին, որ՝

\*կախված դրամի անկայունությունից, 2008թ. Համաշխարհային ֆինանսատնտեսական ճգնաժամից հետո դեռևս 9 տարի ՀՀ տնտեսությունը չի վերականգնել իր նախկին հզորությունը և թեև ՀՆԱ-ն դրամական արտահայտությամբ արդեն իսկ բարձր մակարդակում է գտնվում, քան մինչև ճգնաժամը, սակայն ազգային արժույթի ցածր փոխարժեքը չի նպաստում պետական պարտքի սպասարկման ունակության բարձրացմանը:

\*ՀՀ կառավարության պարտքի կառավարման 2020-2022թթ. ռազմավարական ծրագրով նախատեսված պարտք/ՀՆԱ ցուցանիշը պակաս է ծրագրային ցուցանիշից 2.3 տոկոսային կետով:

\*2019թ. ՀՀ կառավարության պարտքի գծով տոկոսավճարները նախորդ տարվա համեմատ աճել են 18.5 մլրդ դրամով կամ 13.3%-ով: Սպասարկման ծախսերի տեսակարար կշիռը ՀՆԱ-ում ևս աճել է 0.1 տոկոսային կետով՝ կազմելով 2.4%:

\*ՀՀ կառավարության վարկերի և փոխառությունների կառուցվածքում գերակշռում են միջազգային կազմակերպություններից ներգրաված վարկերը (75.1%):

Ամփոփելով աշխատանքը՝ առաջարկում ենք.

\*Բարելավել պետական ֆինանսների ռազմավարական ծրագրավորումը՝ վերլուծելով մեծ չափերով պարտքի ներգրավմանազդեցությունը ՀՀ տնտեսության և պետական բյուջեի վրա:

\*Ձեռնպահ մնալ խոշոր ծավալով պարտքեր ներգրավելուց, քանի որ պարտքերի տոկոսավճարները մեծածավալ ռեսուրսներ են կլանում պետբյուջեից:

\*\*վազեցնել ՀՀ պետական պարտքի մեծությունը՝ ի հաշիվ արտարժութային

պարտքերի ծավալների նվազման:

**ԳՐԱԿԱՆՈՒԹՅԱՆ ՑԱՆԿ**

1. Ա.Հ. Բայադյան, Հ.Ա. Մարկոսյան «Պետական պարտքի կառավարման հիմնախնդիրները և դրանց լուծման ուղիները ՀՀ-ում», Երևան, 2015թ.

2. Ա. Մարության, Ն Գրիգորյան «ՀՀ պետական պարտքի 2019թ. հաշվետվություն», Երևան 2020թ

3. Ա. Քյուրումյան, Ա. Մարգարյան «Պետական պարտքի կառավարման կազմակերպման որոշ հիմնախնդիրներ», Երևան, 2004թ.

4. Ն. Ամիրյան «ՀՀ արտաքին պետական պարտքի կառավարման բարելավման հիմնախնդիրները», Երևան, 2018թ.

5. «ՀՀ Կենտրոնական բանկի մասին» ՀՀ oրենք 6. «Պետական պարտքի մասին» ՀՀ oրենք

7. Макконнелл К.Р., Брю С.Л. “Экономикс: принципы, проблемы и политика, 2004 8. Русяайкина А.М. Управление государственным долгом, Пенза, 2001

9. Assessiոg Sustaiոability Policy Developmeոt aոd Review Departmeոt, IMF, Prepared by the Policy Developmeոt aոd Review Departmeոt, 2002

10. Barro Robert “Oո the Determiոatioո of Public Debt”, Jourոal of Political Ecoոomy, Vol. 87, 1979

11. D. Dodhia, The Emergiոg Debt Problems of Small States, Ecoոomic Affairs Divisioո of Commoոwealth Secretariat Loոdoո, 2008

12. Wyplosz C., “Debt sustaiոability assessmeոt: The IMF approach aոd alterոatives”, Graduate Iոstitute of Iոterոatioոal Studies, Geոeva, 2007

[13. https://xոc1abvl.xոp1ai/ոews/obshchestvo/kak\_ոakazyvali\_za\_dolgi\_v\_razոye\_vremeոa\_v\_ra](https://xnc1abvl.xnp1ai/news/obshchestvo/kak_nakazyvali_za_dolgi_v_raznye_vremena_v_raznykh_stranakh_15_samykh_strashnykh_kazney/) [zոykh\_straոakh\_15\_samykh\_strashոykh\_kazոey/](https://xnc1abvl.xnp1ai/news/obshchestvo/kak_nakazyvali_za_dolgi_v_raznye_vremena_v_raznykh_stranakh_15_samykh_strashnykh_kazney/)

14. [https://hy.wikipedia.org](https://hy.wikipedia.org/wiki/%D5%8C%D5%B8%D5%BF%D5%B7%D5%AB%D5%AC%D5%A4%D5%B6%D5%A5%D6%80_(%D5%BF%D5%B8%D5%B0%D5%B4)) 15. [https://www.cba.am](https://www.cba.am/)

16. [https://www.armstat.am](https://www.armstat.am/)

17. [https://www.imf.org/eո/Ոews/Articles/2015/09/28/04/53/sp121002](https://www.imf.org/en/News/Articles/2015/09/28/04/53/sp121002)

[18. https://op.europa.eu/eո/publicatioո-detail/-/publicatioո/4ee3f010-28b2-11e7-ab65-01aa75ed71a1/laոguage-eո](https://op.europa.eu/en/publication-detail/-/publication/4ee3f010-28b2-11e7-ab65-01aa75ed71a1/language-en)